CELEX: 62015TN0052
Language: et
Date: 2015-02-04 00:00:00
Title: Kohtuasi T-52/15: 4. veebruaril 2015 esitatud hagi – Sharif University of Technology versus nõukogu

27.4.2015   
            
            
               ET
            
            
               Euroopa Liidu Teataja
            
            
               C 138/52
            
         4. veebruaril 2015 esitatud hagi – Sharif University of Technology versus nõukogu
   (Kohtuasi T-52/15)
   (2015/C 138/70)
   Kohtumenetluse keel: inglise
   
      Pooled
   
   
      Hageja: Sharif University of Technology (Teheran, Iraan) (esindaja: barrister M. Happold)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu otsuse 2014/776/ÜVJP lisa, nõukogu otsuse 2010/413/ÜVJP lisa II, nõukogu rakendusmääruse (EL) nr 1202/2014 lisa ja nõukogu määruse (EL) nr 267/2012 lisa IX, hagejat puudutavas osas;
            
         
               —
            
            
               mõista hageja kasuks välja hüvitis kahju eest, mida nõukogu tegevus tema mainele põhjustas, ja
            
         
               —
            
            
               mõista hageja kohtukulud välja nõukogult.
            
         
      Väited ja peamised argumendid
   
   Hageja palub tühistada nõukogu otsuse 2014/776/ÜVJP (1) lisa, nõukogu otsuse 2010/413/ÜVJP (2) lisa II, nõukogu rakendusmääruse (EL) nr 1202/2014 (3) lisa ja nõukogu määruse (EL) nr 267/2012 (4) lisa IX, hagejat puudutavas osas.
   Oma nõuete toetuseks esitab hageja neli väidet.
   Esimene väide, et nõukogu rikkus hageja kaitseõigusi ja õigust tõhusale õiguskaitsevahendile;
   teine väide, et nõukogu tegi hageja suhtes piiravate meetmete võtmisel ilmseid hindamisvigu;
   kolmas väide, et nõukogu rikkus hageja õigust omandile ning proportsionaalsuse põhimõtet, ja
   neljas väide, et hageja suhtes piiravate meetmete võtmisel kuritarvitas nõukogu oma võimu.
   
      (1)  Nõukogu 7. novembri 2014. aasta otsus 2014/776/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 325, lk 19)
   
      (2)  Nõukogu 26. juuli 2010. aasta otsus, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39)
   
      (3)  Nõukogu 7. novembri 2014. aasta rakendusmäärus (EL) nr 1202/2014, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 325, lk 3)
   
      (4)  Nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1).